3โจ๋ปล้นนศ. ชิงแท็บเล็ต
ตร.คว้าตัว1คน แท็กซี่ขับตาม ไล่ชนอีก2ล้ม ได้แต่รถจยย.,โจรวัยรุ่นขี่รถ จยย.ซ้อนท้ายตระเวนหาเหยื่อหวังปล้นหาเงินใช้ พบนักศึกษา ม.ธุรกิจบัณฑิตย์ ใช้แท็บเล็ตหาข้อมูลทำรายงานหน้าร้านเซเว่นอีเลฟเว่น ข้างศาลากลางจังหวัดนนทบุรี จอดรถริมถนนกรูใช้สนับมือและมีดรุมทำร้าย เหยื่อฮึดสู้สุดฤทธิ์จนโชเฟอร์แท็กซี่ 2 คัน ประสบเหตุเข้าช่วยเหลือ โจรแสบรีบเผ่นหนีโดยหนึ่งในนั้นหนีเข้าสวนหย่อมในศาลากลางจังหวัด เลยถูกตำรวจปิดล้อมจับกุมขณะปีนข้ามรั้วออกมา ส่วนอีก 2 คน ขี่รถหนีถูกโชเฟอร์แท็กซี่ขับรถเบียดจนรถล้มต้องทิ้งรถวิ่งหนีรอดไปได้,รวบทันควันโจรวัยโจ๋ปล้นนักศึกษาที่กำลังใช้ แท็บเล็ตหน้าร้านสะดวกซื้อรายนี้ เปิดเผยขึ้นเมื่อเวลา 02.00 น. วันที่ 3 เม.ย. พ.ต.ต.พล พื้นพรหม สวป.สภ.เมืองนนทบุรี รับแจ้งเหตุปล้นทรัพย์หน้าร้านเซเว่นอีเลฟเว่น สาขารัตนาธิเบศร์ 8 ถนนรัตนาธิเบศร์ หมู่ 8 ต.บางกระสอ ใกล้กับศาลากลางจังหวัดนนทบุรี และอยู่เยื้องกับ สภ.เมืองนนทบุรี สาขาย่อยรัตนาธิเบศร์ พร้อมด้วย ร.ต.ท.บรรจบ ราชกิจ รอง สว.สส. นำกำลังรุดไปตรวจสอบ,พบนายอธิป เก้าเด่น อายุ 25 ปี ผู้เสียหาย อยู่บ้านเลขที่ 113/1 หมู่ 3 ต.โกรกพระ อ.โกรกพระ จ.นครสวรรค์ เป็นนักศึกษาชั้นปี 2 คณะศิลปศาสตร์ สาขาออกแบบ มหาวิทยาลัยธุรกิจบัณฑิตย์ หน้าตาบวมปูด หางคิ้วซ้ายแตก มีแผลถูกแทงชายโครงซ้ายเลือดไหลซิบๆและพบมีดปลายแหลมยาว 20 ซม. สภาพบิดงอตกอยู่ 1 เล่ม โดยนายอธิปให้การว่าตนอยู่บ้านเช่าในซอยรัตนาธิเบศร์ 8 ต้องอาศัยไวไฟฟรีที่ร้านเซเว่นอีเลฟเว่นเพื่อค้นหาข้อมูลทำรายงานเป็นประจำ ก่อนเกิดเหตุใช้แท็บเล็ตนั่งค้นหาข้อมูลจากอินเตอร์เน็ต กระทั่งเวลาประมาณตีหนึ่ง คนร้าย 3 คน สวมหมวกกันน็อกปิดบังใบหน้า ขี่รถ จยย.ฮอนด้าเวฟสีน้ำเงิน ทะเบียน กก 7360 นนทบุรี มาจอดริมถนน,นักศึกษาเหยื่อโจร ให้การต่อว่าจากนั้นคนร้าย 2 คน มีมีดกับสนับมือเป็นอาวุธปรี่เข้าทำร้ายเพื่อชิงแท็บเล็ต ตนขัดขืนต่อสู้สุดฤทธิ์ถูกคนร้ายแทงเข้าชายโครงซ้าย 1 ครั้ง โชคดีคมมีดไม่ระคายผิว พอดีนายอาทิตย์ แก้วกาญจน์ อายุ 35 ปี โชเฟอร์รถแท็กซี่มิเตอร์สีเขียวเหลือง หมายเลขทะเบียน มช 2203 กรุงเทพมหานคร พลเมืองดีผ่านมาประสบเหตุเข้าช่วยเหลือจนหนึ่งในคนร้ายวิ่งหนีเข้าไปซ่อนตัวในสวนหย่อมภายในศาลากลางจังหวัดนนทบุรี อีกคนวิ่งไปซ้อนท้ายรถ จยย.เพื่อนที่จอดริมถนนหนีไป โดยมีคนขับรถแท็กซี่อีกคันขับรถไล่ตามไปติดๆ,จากนั้นตำรวจได้วางกำลังปิดล้อมบริเวณศาลากลางจังหวัดรวมทั้งส่วนราชการใกล้เคียง กระทั่งล็อกตัวคนร้ายได้ขณะปีนข้ามรั้วศาลากลางจังหวัดออกมา ทราบชื่อนายเอ (นามสมมติ) อายุ 16 ปี ขณะเดียวกันตำรวจพบนายไพรวัลย์ ปรีกุล อายุ 47 ปี คนขับรถแท็กซี่มิเตอร์สีฟ้าขาว ทะเบียน ทล 5137 กรุงเทพมหานคร ตะโกนให้ช่วยจับกุมคนร้ายบริเวณทางเข้าห้างสรรพสินค้าเทสโก้โลตัส สาขาแคราย ริมถนนรัตนาธิเบศร์ ซึ่งอยู่ห่างไปราว 100 เมตร ไปตรวจสอบพบรถ จยย.ฮอนด้า เวฟ ของกลุ่มคนร้ายที่ปล้นนายอธิปล้มเบียดกับรั้วทางเข้าห้าง โดยนายไพรวัลย์แจ้งว่าคนร้าย 2 คน วิ่งเข้าไปในห้างแล้วหนีออกทางถนนติวานนท์ จึงยึดรถไว้เป็นหลักฐาน,สอบสวนนายเอให้การว่าร่วมกับนายบี (นาม สมมติ) และนายซี (นายสมมติ) อายุ 17 ปีเท่ากัน ขี่รถ จยย.ตระเวนหาเหยื่อเพื่อชิงทรัพย์หาเงินใช้ ถึงที่เกิดเหตุเห็นผู้เสียหายนั่งเล่นแท็บเล็ตอยู่ตามลำพังจึงเข้าไปก่อเหตุ แต่ผู้เสียหายฮึดสู้จนคนขับรถแท็กซี่เข้ามาช่วย พวกตนเห็นท่าไม่ดีรีบเผ่นหนีแต่ตนวิ่งไปซ้อนท้ายรถไม่ทัน วิ่งหนีเข้าไปในศาลากลางจังหวัดจนถูกจับกุมดังกล่าว โดยนายเอยังอ้างว่าเพิ่งก่อเหตุเป็นครั้งแรก,ทางด้าน พ.ต.ท.ปัณณพัฒน์ เดชโชติพิสิฐ รอง ผกก.สส.สภ.เมืองนนทบุรี กล่าวว่า จากการสอบสวนเบื้องต้นทราบว่าคนร้ายแก๊งนี้เป็นวัยรุ่นอยู่ในซอยศิริชัย หลังกระทรวงสาธารณสุข ไม่ได้เรียนหนังสือ เที่ยวเตร่ไปวันๆ จากพฤติกรรมเชื่อว่าน่าจะเคยก่อเหตุลักษณะเดียวกันมาแล้ว คุมตัวผู้ต้องหาส่ง พ.ต.ท.ชาญชัย เพียรขันธ์ พงส.สภ.เมืองนนทบุรี ดำเนินคดีในข้อหาร่วมกันปล้นทรัพย์ ส่วนคนร้ายที่เหลือพอทราบเบาะแสแล้ว อยู่ระหว่างติดตามจับกุมตัวมาดำเนินคดี
โจรวัยรุ่นขี่รถ จยย.ซ้อนท้ายตระเวนหาเหยื่อหวังปล้นหาเงินใช้ พบนักศึกษา ม.ธุรกิจบัณฑิตย์ ใช้แท็บเล็ตหาข้อมูลทำรายงานหน้าร้านเซเว่นอีเลฟเว่น ข้างศาลากลางจังหวัดนนทบุรี จอดรถริมถนนกรูใช้สนับมือและมีดรุมทำร้าย
ข่าวหน้า1,นนทบุรี,ม.ธุรกิจบัณฑิตย์,อธิป เก้าเด่น,แท็บเล็ต,รุมทำร้าย,โชเฟอร์แท็กซี่,ข่าว,ข่าวทั่วไทย,ไทยรัฐฉบับพิมพ์,ทีมข่าวหน้า1